OpenLLM-France/wikimedia huggingface dataset:
# Lladres de ments

Lladres de ments (títol original: Unstoppable) és una pel·lícula estatunidenca dirigida par David Carson, estrenada el 2004. Ha estat doblada al català

## Argument

Un excombatent que va participar en la guerra de Bòsnia decideix casar-se amb la seva promesa Amy, que és policia. Quan és a punt de demanar-li matrimoni, uns narcotraficants el segresten per error, confonent-lo amb un agent de la CIA, i li injecten una droga mortal que fa que cregui tot el que li diuen i que ressorgeixin en ell els fantasmes del passat. Tant Amy com l'FBI, intentaran al mateix temps rescatar-lo i impedir que la droga sigui venuda. El problema és que els traficants són els únics que tenen l'antídot que pot salvar-li la vida.

## Repartiment

* Wesley Snipes: Dean Cage
* Jacqueline Obradors: l'inspector Amy Knight
* Stuart Wilson: Sullivan
* Kim Coates: Peterson
* Mark Sheppard: Leitch
* Adewale Akinnuoye-Agbaje: agent Junod
* Vincent Riotta: l'inspector Jay Miller
* David Schofield: doctor Collins
* Nicholas Aaron: McNab
* Kim Thomson: agent Kennedy
* Jo Stone-Fewings: agent Gabriel
* Cristian Solimeno: Scott Knight
* Gary Oliver: el xòfer de Sullivan
* Andrew Pleavin: Cherney

## Crítica

"Snipes (que va arribar a obtenir la Copa Volpi al millor actor a Venècia per 'Després d'una nit') per fi ho ha aconseguit: les seves pel·lícules ja són tan dolentes com les de Steven Seagal (...) un curs de banalització de la guerra. Visualment ridícula, ni tan sols acontentarà als fanàtics del cinema de cops"

## Referències

* ↑ AlloCine. «Incontrôlable». [Consulta: 10 desembre 2018].
* ↑ «ésAdir > Filmoteca: pel·lícules > Lladres de ments». [Consulta: 10 desembre 2018].
* ↑ «Unstoppable (9 Lives)» (en anglès). [Consulta: 10 desembre 2018].
* ↑ Ocaña, Javier «Unstoppable». El País.
# La Bastida de Solatge

La Bastida de Solatge (en francès La Bastide-Solages) és un municipi francès situat al departament de l'Avairon i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 177 | 212 | 177 | 130 | 111 | 97 | 112 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Léon Souyris | |

## Referències

* ↑ Toponímia occitana
# Pairinh e Autmontelh

Pairin e Aut Montel (en francès Payrin-Augmontel) és un municipi francès situat al departament del Tarn i a la regió d'Occitània. Limita al nord-oest amb Val Durenca, al nord amb Nòstra Dama de Noalhac, a l'oest amb Caucalièira, a l'est amb Pont de Larn i al sud amb Aussilhon i Aigafonda.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 1.126 | 1.208 | 1.452 | 1.752 | 2.028 | 2.002 | 2.145 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1989-2008 | Jean-Louis Henry | PS |
| 2008- | Alain Vaute | |

## Referències

* ↑ Toponímia occitana
# Montreuil-sur-Mer

Montreuil (Montreuil-sur-Mer) és un municipi francès situat al departament del Pas de Calais i a la regió dels Alts de França.

## Fills il·lustres

* Adrian Le Roy compositor.

## En la literatura

Montreuil és escenari d'una part de la novel·la de Victor Hugo Els miserables, on s'identifica només com a M____-sur-M__ en les edicions antigues. El protagonista, Jean Valjean (amb el nom fals de Pare Madeleine), és batlle de Montreuil durant alguns anys, a més de propietari de la fàbrica local, i el personatge Fantine hi viu, treballa i finalment es prostitueix abans de morir-hi. Hugo havia passat alguns cops les vacances a Montreuil.

## Referències

* ↑ Edward Behr, The Complete Book of Les Misérables (Arcade, 1993), 29
# Diccionari General Occitan Cantalausa

El Diccionari General Occitan Cantalausa és un diccionari en occità, obra de Loís Combas, fou publicat el 2002 per Edicions Cultura d'Òc. Té més de 100.000 entrades i 200.000 definicions i 1.056 pàgines i és el primer diccionari occità en què les definicions també són en aquesta llengua.
Incorpora tots els mots dels anteriors diccionaris de Frederic Mistral i Loís Alibèrt afegint-hi paraules noves i neologismes de tota mena. La majoria d'entrades són en dialecte llenguadocià, però també hi apareixen mots propis d'altres dialectes. L'autor, Loís Combas, més conegut com a Joan de Cantalausa, hi dedicà vint anys de la seva vida i el dedicà als occitanistes i catalanistes de tot el món.

## Referències

* ↑ Diccionari de Cantalausa, al web de l'IEO
* ↑ Diccionari general occitan de Cantalausa Arxivat 2020-11-28 a Wayback Machine. a locongres.org
* ↑ PRESENTACIÓ DEL DICCIONARI GENERAL OCCITAN CANTALAUSA A L'INSTITUT D'ESTUDIS CATALANS, al bloc del CAOC
* ↑ «Dedicatòria» (en occità). Institut d'Estudis Occitans. [Consulta: 28 octubre 2016].

## Enllaços externs

* Diccionari General Occitan en PDF
* Diccionari General Occitan en línia, eina de cerca (a la dreta d'aquesta web)
# Dòlar namibià

El dòlar namibià (en anglès Namibian dollar o, simplement, dollar) és la unitat monetària de Namíbia. El codi ISO 4217 és NAD i s'abreuja $, o N$ per diferenciar-lo del dòlar dels Estats Units i d'altres tipus de dòlars. Se subdivideix en 100 cents o cèntims.
El dòlar namibià es va introduir el 1993 en substitució del rand sud-africà a un tipus de canvi paritari (1 N$ = 1 rand). Amb tot i això, el rand encara té valor legal dins de Namíbia.
Emès pel Banc de Namíbia (Bank of Namibia), en circulen monedes de 5, 10 i 50 cents i d'1 i 5 dòlars, i bitllets de 10, 20, 50, 100 i 200 dòlars.

## Taxes de canvi

* 1 EUR = 15,21898 NAD (21 d'octubre de 2016)
* 1 USD = 14,00128 NAD (21 d'octubre de 2016)

## Vegeu també

* Dòlar
* Rand

## Enllaços externs

* (anglès) Banc de Namíbia Arxivat 2010-05-28 a Wayback Machine.
# Made in L.A.

Made in L.A és una pel·lícula documental hispano-estatunidenca del 2007 escrita, dirigida i produïda per Almudena Carracedo Verde sobre la situació de les immigrants llatinoamericans a Los Angeles, una història sobre la immigració, el poder de la unitat, i el valor que es menester per trobar la teva pròpia veu.

## Sinopsi

Tres immigrants d'Amèrica llatina, Lupe Hernández, Maura Colorado i María Pineda treballen en tallers de roba a Los Angeles en situació d'indocumentades, amb salaris baixos i condicions laborals per dessota del que estableix la llei amb abusos constants. Amb el suport del Centro de Trabajadores de Costura, les tres s'embarquen en una odissea de tres anys per a obtenir proteccions laborals bàsiques i apoderament del detallista de roba Forever 21. És possible que el Congrés dels Estats Units no pugui decidir com processar els immigrants il·legals del país, però la pel·lícula entén que simplement són aquí, un component integral de l'economia. Més aviat, el documental tracta sobre la dignitat humana bàsica.

## Reconeixements

El documental fou exhibit per la cadena PBS com a part de la sèries de documentals Point of View. Va guanyar el premi Tiempo de Historia de la 52a Setmana Internacional de Cinema de Valladolid de 2007 Fou premiat també als 41ems Premis Emmy de Notícies i Documental per la cobertura continuada destacada d'una notícia - Forma llarga.

## Referències

* ↑ Made in L.A. a pov.org
* ↑ Made in L.A a newsreel.org
* ↑ When a Fight for More Money Is Also a Battle for Dignity, Andy Webster, New York Times, 24 de setembre de 2007
* ↑ Palmarès de la Seminci 2007
* ↑ POV's "Made in L.A." Wins 2008 News and Documentary Emmy Award, web de POV, setembre de 2008

## Enllaços externs

* Made in L.A. a YouTube
# Copiac

Copiac (en francès Coupiac) és un municipi francès situat al departament de l'Avairon i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 602 | 662 | 663 | 718 | 629 | 535 | 493 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2008- | Jean-Marie Sirgue | UMP |

## Referències

* ↑ Toponímia occitana
# Lo Molin Màger

Lo Molin Màger (en francès Moulin-Mage) és un municipi francès situat al departament del Tarn i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 380 | 381 | 346 | 358 | 365 | 364 | 332 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat |
| 1989-1995 | Jean Evrad |
| 1995-2004 | Roger Verdier |
| 2004-2008 | Jean Pierre |
| 2008- | Michel Vidal |

## Referències

* ↑ Toponímia occitana
# Estadi Arena de Baixada

L'Estadi Mario Celso Petraglia o Arena de Baixada, anteriorment Estadi Joaquim Américo Guimarães, és l'estadi del Clube Atlético Paranaense, localitzat a Curitiba, la capital de l'estat de Paraná, al Brasil.

## Història

L'estadi és un dels més antics del Brasil construït el 1914. El seu partit inaugural va enfrontar l'Internacional FC i el Flamengo.
Va ser rebatejat amb el nom d'una marca comercial entre 2005 i 2008, quan se li va posar Kyocera Arena. Com que Curitiba va ser escollida per ser una de les seus de la Copa del Món de Futbol de 2014, l'estadi serà reformat per a una ampliació de capacitat, on passarà a tenir 40.000 localitats, i la finalització d'altres projectes anteriors, de manera que atengui totes les exigències sol·licitades per la FIFA.

## Actualitat

Aquest estadi és una de les 12 seus del Mundial de futbol de 2014. Per a aquesta competició s'han previst algunes reformes. Es va ampliar la capacitat a 42.000 persones i es va construir un centre de negocis, un restaurant, un centre comercial i un aparcament amb capacitat per a 1.900 vehicles. La reobertura es va realitzar el 29 de març de 2014

### Copa del Món de Futbol de 2014

A l'estadi es disputaran 4 partits de la primera fase del Mundial, els que es detallen a continuació:
| Data | Fase | Equip | Resultat | Equip | Espectadors |
| 16 de juny de 2014 | Primera fase | Iran | 0 - 0 | Nigèria | 39.081 |
| 20 de juny de 2014 | Primera fase | Hondures | vs | Equador | |
| 23 de juny de 2014 | Primera fase | Austràlia | vs | Espanya | |
| 26 de juny de 2014 | Primera fase | Algèria | vs | Rússia | |

## Referències

* ↑ «Estadis del Mundial 2014». Arxivat de l'original el 2014-08-17. [Consulta: 10 juny 2014].
* ↑ «Detalls del partit Iran - Nigèria». FIFA.com. Arxivat de l'original el 18 de juny 2014. [Consulta: 18 juny 2014].
# Puig de Binificat

El puig de Binificat és un petit puig del massís de Randa, situat al terme municipal de Llucmajor, Mallorca, a la possessió de Binificat, de la qual pren el nom. Les cases d'aquesta possessió estan ubicades al vessant del llevant d'aquest puig. Forma una petita serra allargada en direcció sud-oest—nord-est juntament amb el puig d'en Nadal, el puig de Son Cerdà, el puig de Binilagant Nou i el puig de sa Maimona, essent el que es troba més al migjorn. Tot el puig es troba cobert de pinar i el seu cim està situat a 317 m sobre el nivell de la mar.

## Referències

* ↑ SITIBSA. Servei d'Informació Territorial de les Illes Balears. «IDEIB.Infraestructura de dades espacials de les Illes Balears». Direcció General d'Ordenació del Territori del Govern de les Illes Balears. Arxivat de l'original el 2014-06-22. [Consulta: 3 gener 2021].
# Marlowe (pel·lícula de 2022)

Marlowe és una pel·lícula de thriller policial neo-noir del 2022 dirigida per Neil Jordan, que va coescriure el guió amb William Monahan. Basada en la novel·la de 2014 The Black-Eyed Blonde de John Banville, escrita sota el seu nom de Benjamin Black, la pel·lícula és protagonitzada per Liam Neeson com el detectiu privat Philip Marlowe, un personatge de ficció creat per Raymond Chandler, i compta amb Diane Kruger, Jessica Lange, Adewale Akinnuoye-Agbaje, Alan Cumming, Francois Arnaud, Ian Hart, Danny Huston, Daniela Melchior i Colm Meaney. S'ha doblat i subtitulat al català.
Es va estrenar al 70è Festival Internacional de Cinema de Sant Sebastià el 24 de setembre de 2022 i es va estrenar a les sales el 15 de febrer de 2023 a càrrec d'Open Road Films i Briarcliff Entertainment. La pel·lícula va rebre comentaris diversos de la crítica.

## Repartiment

* Liam Neeson com a Philip Marlowe
* Diane Kruger com a Clare Cavendish
* Jessica Lange com a Dorothy Quincannon
* Adewale Akinnuoye-Agbaje com a Cedric
* Colm Meaney com a Bernie Ohls
* Daniela Melchior com a Lynn Peterson
* Alan Cumming com a Lou Hendricks
* Danny Huston com Floyd Hanson
* Seána Kerslake com Amanda Toxteth
* François Arnaud com a Nico Peterson
* Ian Hart com a Joe Green
* Patrick Muldoon com a Richard Cavendish

## Referències

* ↑ Kroll, Justin. «Liam Neeson, Departed Scribe William Monahan Team Up for Philip Marlowe Movie (Exclusive)», 31-03-2017. Arxivat de l'original el 8 juny 2021. [Consulta: 8 juny 2021].
* ↑ «Marlowe». Goita què fan, ara!. [Consulta: 10 agost 2023].
* ↑ Yossman, K.J. «Liam Neeson, Diane Kruger to Attend World Premiere of San Sebastian Closer Marlowe», 24-09-2022. [Consulta: 24 setembre 2022].
# Lo Vialar de Tarn

Lo Vialar de Tarn (en francès Viala-du-Tarn) és un municipi francès situat al departament de l'Avairon i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 516 | 671 | 581 | 539 | 533 | 525 | 538 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1989-2008 | Jean-Claude Gineste | Divers gauche |
| 2008- | Bertrand Guet | |

## Referències

* ↑ Toponímia occitana
# Carbas

Carbas (en francès Carbes) és un municipi francès situat al departament del Tarn i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 144 | 153 | 126 | 135 | 163 | 182 | 201 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Francois Ségur | |

## Referències

* ↑ Toponímia occitana
# Gajan e Viladieus

Gajan e Viladieus (en francès Gaja-et-Villedieu) és un municipi francès situat al departament de l'Aude i a la regió d'Occitània.
# Eospalax rufescens

Eospalax rufescens és una espècie de mamífer rosegador de la família dels espalàcids. És endèmic de la República Popular de la Xina. Anteriorment se'l classificava com a subespècie de E. fontanierii o altres espècies del mateix gènere, però un estudi basat en les seqüències d'ADN mitocondrial corroborà que era una espècie diferent. Els seus parents més propers són E. smithii i E. baileyi.

## Referències

* ↑ Zhou, C; Zhou, K «The validity of different zokor species and the genus Eospalax inferred from mitochondrial gene sequences» (en anglès). Integrative Zoology, 3, 4, pàg. 290-298.
* ↑ He, Y.; Zhou, C.-Q.; Liu, G.-K.; Chen, L.; Zhang, Y.; Pan, L «Research on the validity of Eospalax smithi inferred from molecular and morphological evidences» (resum) (en anglès). Zoological Systematics, 37, 1, 2012, pàg. 36-43. Arxivat de l'original el 2016-01-26 [Consulta: 19 gener 2016].
Espècies vivents d'espalàcids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Myospalacinae :
Rhizomyinae :
Spalacinae :
Categoria :
# Dalur

Dalur [ˈdɛalʊɹ] és un poble de l'illa de Sandoy, a les illes Fèroe. Pertany al municipi de Húsavík. L'1 de gener de 2021 tenia 37 habitants.
Dalur està situat a la costa est de l'illa de Sandoy, al fons d'una àmplia vall modelada pel riu Storá. Dalur, de fet, significa "vall" en feroès. L'envolten muntanyes de 300 metres d'alçada, deixant-lo aïllat de la resta de l'illa. La petita carretera 35 és l'única via que hi comunica. El Suðuroyartunnilin, el que serà el túnel submarí més llarg de les Illes Fèroe i que comunicarà les illes de Sandoy i Suðuroy, tindrà la boca nord a Dalur. Un altre tunel perforarà la muntanya per connectar Dalur amb Húsavík, el Tunnil til Dals.
Des de Dalur es pot caminar cap al sud fins als penya-segats de Skorin, de 200 metres d'alçada, lloc de visualització d'aus.
L'església de Dalur es va construir el 1957. És l'única església que hi ha hagut mai al poble. Està feta de fusta. L'artista danès Ernst Trier hi va pintar el retaule, inaugurat el 1961. El retaule representa l'Últim sopar i el 1961 es considerava una peça moderna. Les làmpades de l'església són originàries del Parlament feroès.
Al poble també hi ha un antic molí, propietat del Museu Nacional de les Illes Fèroe.

## Referències

* ↑ «Statistical Database» (en feroès). Arxivat de l'original el 2020-07-06. [Consulta: 11 setembre 2021]. «Base de dades estadística de les Illes Fèroe»
* 1 2 3 «Dalur» (en anglès). faroeislands.dk. [Consulta: 16 desembre 2019].
* ↑ «Mapa de les Fèroe» (en danès). Trap Danmark. [Consulta: 1r novembre 2019].
* ↑ «suðuroyartunnilin» (en feroès i anglès). Landsverk. [Consulta: 15 juny 2019].
* ↑ «Mapa de les Fèroe» (en danès). Trap Danmark. [Consulta: 1r novembre 2019].
* 1 2 «Dalur» (en anglès). Visit Sandoy. Arxivat de l'original el 2022-05-20. [Consulta: 16 desembre 2019].

## Vegeu també

* Llista de municipis de les Illes Fèroe.
* Llista de túnels de les Illes Fèroe.
# Bandera de Baviera

La bandera de Baviera està formada pels colors blanc i blau tal com estableix la constitució de 1946 i utilitza indistintament un disseny format per un mínim de 21 losanges (moble heràldic en forma de rombe) blancs i blaus alterns, anomenada Rautenflagge o un disseny de dues franges horitzontals blanca i blava, anomenada Streifenflagge, tal com disposa l'ordre executiva del Govern Bavarès de 15 de gener de 1954 o la regulació de 1971: "La bandera de franges i la bandera de losanges s'utilitzen en igualtat com a banderes de l'estat. L'elecció d'una o altra tipus de bandera es deixa a elecció de les autoritats." La ràtio és 3:5.
Els colors estan associats històricament a la família reial bavaresa dels Wittelsbach, que va regnar a Baviera del 1180 i fins al 1918.

## Disseny

La legislació sobre la bandera únicament estableix que hi ha de contenir un mínim de 21 losanges blancs i blaus i, que el losange incomplet inicial a l'extrem superior esquerre ha de ser de color blanc.

### Colors

| Model de color | Blau | Blanc |
| RGB | 0, 128, 255 | 255, 255, 255 |
| CMYK | 71-36-0-0 | 0-0-0-0 |
| RAL | 5012 | 9010 |
| HTML | #0080FF | #FFFFFF |
Els codis de color HTML s'han extret a partir dels d'RGB.

## Logos amb la bandera

* Emblema de la marca automobilística BMW
* Emblema de l'equip de futbol Bayern de Múnic

## Referències

* 1 2 3 «Flag Legislation (Bavaria, Germany)» (en anglès). Flags of the World. [Consulta: 26 maig 2016].
* ↑ Smith, Whitney. Flags Through the Ages and Across the World. McGraw-Hill, 1975, p. 357.
* ↑ «RGB to HEX Color Converter» (en anglès). Dan's Tools. [Consulta: 13 setembre 2022].
# Brossa del Castèl

Brossa del Castèl (en francès Brousse-le-Château) és un municipi francès situat al departament de l'Avairon i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 226 | 268 | 219 | 225 | 203 | 163 | 178 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1977- | Denis Bel | |

## Referències

* ↑ Toponímia occitana
# Frejavila

Frejavila (en francès Fréjeville) és un municipi francès situat al departament del Tarn i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 334 | 361 | 330 | 409 | 441 | 476 | 618 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2008- | Michel Maurel | UMP |

## Referències

* ↑ Toponímia occitana
# Lew Wasserman

Lew Wasserman (Cleveland, 15 de març de 1913 – Beverly Hills, 3 de juny de 2002) va ser un empresari estatunidenc, famós per la seva activitat de producció cinematogràfica i càsting per les majors de Hollywood. Va ser també el mànager de la MCA per l'equip de Martin and Lewis.
Wasserman era fill d'immigrants russos i jueus, de Cleveland. Va començar la seva carrera treballant com a representant de la MCA amb el propietari Jules Stein. Sota la seva supervisió, la MCA van començar a actuar com a administrador no només de cantants, sinó també d'actors. La MCA de Wasserman va començar a dominar Hollywood, en representació d'estrelles com Bette Davis i Ronald Reagan, que va ser ajudat per Wasserman per convertir-se en el president de la Screen Actors Guild.
De la mà de la creixent popularitat de televisió els anys posteriors de la Segona Guerra Mundial i la fallida de diversos estudis de cinema, Wasserman va comprar la Universal Studios i la Decca Records el 1958, unint-les amb la MCA el 1962. El 1966, va posar Jack Valenti a la direcció de l'Associació Cinematogràfica dels Estats Units. Juntes controlaven gran part del treball de Hollywood. Wasserman va dirigir els estudis durant gairebé trenta anys, abans de vendre-la als japonesos de la Matsuhita Electric el 1990.
Wasserman va guanyar prop de 350 milions de dòlars amb aquest negoci, però el seu poder i influència es va reduir drasticament, quan la Seagram va comprar tota la companyia el 1995. Wasserman va servir a la junta de directors fins al 1998. Va morir de complicacions relacionades amb una ictus el 2002, a Beverly Hills, Califòrnia, i va ser guardonat amb la 2349 estrella al Passeig de la Fama de Hollywood el 5 d'octubre de 2007.
El seu net, Casey Wasserman, treballa a l'agència de la família, la Wasserman Media Group, que es va inaugurar el 1998. Casey és el president de la Fundació Wasserman, una organització caritativa fundada per Wasserman i la seva dona Edie el 1952.
Wasserman va ser un important partidari del Partit Demòcrata.

## Influència als mitjans

* La figura de Lew Wasserman ha inspirat el personatge de Eli Marrion en la novel·la The Last Godfather de Mario Puzo.

## Enllaços externs

* Lew Wasserman a Who's Who (anglès)
* Lloc oficial de la Wasserman Foundation Arxivat 2006-12-09 a Wayback Machine. (anglès)
# Can Mas (Mieres)

Can Mas és una masia situada al municipi de Mieres, a la comarca catalana de la Garrotxa.

## Referències

* ↑ «Mieres». Nomenclàtor oficial de toponímia major de Catalunya p. 520, 2003. Arxivat de l'original el 2024-01-26. [Consulta: 26 gener 2024].